དཀར་བརྒྱགས་

དཀར་བརྒྱགས/ཀར་རྒྱག/ཀར་གྱག 
དཀར་བརྒྱགས་ (ཡང་ན་ཨིན་ཡིག་ཏུ་Kargiakh/Kurgiakh ཅེས་ཀྱང་འབྲི།) ནི། རྒྱ་གར་གྱི་ལ་དྭགས་དབུས་གཞུང་མངའ་སྡེའི་ཀར་གྱིལ་རྫོང་ནང་གི་ཟངས་དཀར་ལུང་ནག་གམ་ལུང་སྣའི་ནང་དུ་ཆགས་པའི་གྲོང་གསེབ་ཆུང་ཆུང་ཞིག་ཡིན། གྲོང་གསེབ་འདི་ནི་དཔལ་(Padum)གདུམ་ནས་ལྷོ་ཕྱོགས་སུ་ཀི་ལོ་མི་ཊར་ ༧༧/77 (མེལ་ ༤༨/48) ཙམ་གྱི་སར་དཀར་བརྒྱགས་ཆུ་བོའི་གཡས་ཕྱོགས་སུ་ཆགས་ཡོད་པ་དང་། འདི་ཉིད་དཔལ་གདུམ་ནས་དྷར་ཅ(Darcha)བར་གྱི་གཞུང་ལམ་ (NPD road) ཐོག་ཏུ་གནས་ཡོད། ཡུལ་མིའི་དཔལ་འབྱོར་གྱི་ཡོང་ཁུངས་གཙོ་བོ་ནི་ཞིང་ལས་དང་འབྲོག་ལས་ལ་བརྟེན་ནས་ཡོད་པ་དང་། ཆོས་ལུགས་ནི་ནང་པ་སངས་རྒྱས་པ་ཡིན།

 མི་འབོར་གནས་སྟངས།(Demographic) 
​༢༠༡༡/2011ལོའི་མི་རྩིས་ལྟར་ན། དཀར་བརྒྱགས་གྲོང་ཚོར་དུད་ཚང་ ༧༤ /74དང་མི་འབོར་ ༤༢༩/429 ཡོད་པ་རེད། དེའི་ནང་ནས་བརྒྱ་ཆ་ ༤༩.༤/49.4 བུད་མེད་ཡིན་པ་དང་། ཡིག་རྨོངས་སེལ་བའི་ཚད་གཞི་ནི་བརྒྱ་ཆ་ ༤༠.༦/40.6 ཡིན། མི་འབོར་གྱི་བརྒྱ་ཆ་ ༩༨.༨/98.8 ནི་གཏན་འབེབས་རིགས་རུས་ (Scheduled Tribes) ཁོངས་གཏོགས་ཡིན་པ་དང་། དད་མོས་བྱེད་པའི་ཆོས་ལུགས་ནི་ནང་པ་སངས་རྒྱས་པའི་ཆོས་ལུགས་དེ་རེད།

 འཛིན་སྐྱོང་། (Governance) 

 དཀར་བརྒྱགས་གྲོང་ཚོའི་འཛིན་སྐྱོང་བྱེད་སྟངས་ནི་གཤམ་གསལ་ལྟར་ཡིན། 

 ​དཀར་བརྒྱགས་གྲོང་ཚོ་ནི་ཏེ་སྟ་གྲོང་གསེབ་འཐུས་མི་ཚོགས་པའི་ (Testa Gram Panchayat) ས་གནས་རང་སྐྱོང་འཛིན་སྐྱོང་གི་ཁྱབ་ཁོངས་སུ་གཏོགས་པ་ཡིན།
 དཀར་བརྒྱགས་ནི་ལུང་ནག་མཉམ་འབྲེལ་ཡར་རྒྱས་ས་ཁུལ་ (Lungnak Community Development Block) གྱི་ཁོངས་སུ་ཡོད།
 རྫོང་ཁག་དང་ས་ཁུལ་རིམ་པའི་འཛིན་སྐྱོང་ནི། ལ་དྭགས་དབུས་གཞུང་མངའ་སྡེའི་ཀར་གྱིལ་རྫོང་གི་ཟངས་དཀར་ས་ཁུལ་ལས་ཁུངས་ (Tehsil) ཀྱི་ཁོངས་སུ་ཡོད་པ་དང་ལ་དྭགས་རང་སྐྱོང་རི་ལྗོངས་ཡར་རྒྱས་ལྷན་ཚོགས་ཀར་གྱིལ (LAHDC-Kargil) གྱི་ཁྱབ་ཁོངས་སུ་ཡོད།

 མཐུན་རྐྱེན་འཛུགས་སྐྲུན། (Amenities) 
ད​ཀར་བརྒྱགས་སུ་སྔོན་འགྲོ་ནས་དམའ་རིམ་བར་གྱི་སློབ་གྲྭ་ཞིག་ཀྱང་ཡོད། དེ་བཞིན་ལག་ཐོགས་ཁ་པར་གྱི་བརྡ་རྟགས་དང་གློག་གི་མཐུན་རྐྱེན་ཡང་ཡོད། 

 ​རྩི་ཤིང་དང་སེམས་ཅན། (Fauna and Flora) 

 ༡། རྩི་ཤིང་གི་རིགས། (Flora) 

 ༡། དཀར་བརྒྱགས་ཉེ་འཁོར་གྱི་རང་བྱུང་རྩི་ཤིང་། 
དཀར་བརྒྱགས་ནི་མཐོ་སྒང་གི་བྱེ་ཐང་གྲང་མོའི་གནམ་གཤིས་ཁུལ་དུ་ཆགས་ཡོད་པས། རང་བྱུང་གི་རྩི་ཤིང་དཀོན་པོ་ཡིན། རྩི་ཤིང་རྣམས་གཙོ་བོ་ཆུ་ཕྲན་དང་ཞིང་ཆུ་འདྲེན་སའི་ཉེ་འཁོར་དུ་སྐྱེ་འཕེལ་བྱེད། ས་གནས་འདིར་མཐོང་རྒྱུ་ཡོད་པའི་རི་སྐྱེས་མེ་ཏོག་ཁག་ནི།

 ལྕམ་པ། (Geranium)
 ཀོ་ལུམ་བྷ་ཡིན། (Columbine)
 གསེར་གྱི་མེ་ཏོག (Buttercup)
 ལུག་རུའི་རིགས། (Pedicularis)

 ༢། རྩི་ཤིང་གི་ཁྱད་ཆོས། 
རྩི་ཤིང་མང་ཆེ་བ་ནི་ཞིང་ཆུ་འདྲེན་སའི་ལུང་པ་དང་། ཆུ་འགྲམ། རླན་གཤེར་ཡོད་པའི་རི་ལྡེབས་སུ་སྐྱེ་གི་ཡོད། གྲང་ངར་དང་སྐམ་ཤས་ཆེ་བའི་གནམ་གཤིས་ཀྱི་རྐྱེན་གྱིས་ཤིང་ནགས་ཆེན་པོ་མེད་པར། གཙོ་བོ་ཤིང་ཕྲན་དང་བཟོད་བསྲན་ཆེ་བའི་མཐོ་སྒང་གི་རྩི་ཤིང་གིས་ཁྱབ་ཡོད།

 ༢། སེམས་ཅན་གྱི་རིགས། (Fauna) 

 ༡། དཀར་བརྒྱགས་ཀྱི་སྒོ་ཕྱུགས་གཙོ་བོ་ནི། 

 གཡག
 རྟ།
 ར་ལུག
 བོང་བུ
 ཛོ་སོགས་དུ་མ་ཡོད།

 ༢། ཉེ་འཁོར་གྱི་བྱ་རིགས། 

 ༣། སྔོན་གྱི་ལོ་རྒྱུས་སྙན་ཐོ་ལྟར་ན། འདི་གར་བྱ་རིགས་གཤམ་གསལ་རྣམས་མཐོང་རྒྱུ་ཡོད། 

 འབྲོང་བྱ། (Horned larks)
 བོད་ཕུག (Tibetan pigeons)
 གངས་ཕུག (Snow pigeons)
 གླག་གམ་གྱོལ་པོ། (Lammergeiers)
 མཆུ་དམར་ཅན་གྱི་བྱིའུ་ལིང་ནེཊ། (Linnets)
 བྱིའུ་ཕིན་ཅི་དཀར་ནག་ (Finches) བཅས་ཡིན།

 ༤། ཟངས་དཀར་ཁུལ་གྱི་རི་སྐྱེས་སེམས་ཅན། 

 ཕྱི་བ། (Marmots)
 དོམ། (Bears)
 སྤྱང་ཀི། (Wolves)
 གངས་གཟིག (Snow leopards)
 རི་དྭགས་ཨིའེ་བེཀ་སི། (Alpine ibex)
 གནའ། (Bharal/Blue sheep)
 གོ་རལ། (Gray goral)
 གླག་དང་ཁྲ་ཡི་རིགས། (Raptors)སོགས་ཀྱང་དཀར་བརྒྱགས་སུ་མཐོང་ཐུབ།

 དཔལ་འབྱོར། (Economy) 

 ༡། ཞིང་ལས་ནི་གཞི་རྟེན་ཡིན། (Agriculture is the Foundation) 
དཀར་བརྒྱགས་པའི་དཔལ་འབྱོར་ནི་གཙོ་བོ་སོ་ནམ་ཞིང་ལས་དང་དེ་འབྲེལ་གྱི་ལས་ཀར་བརྟེན་ནས་བསྡད་ཡོད། ལོ་ཏོག་གཙོ་བོ་ནི་ནས་ཡིན་པ་དང་། འདེབས་ལས་བྱེད་སྟངས་ནི་སྲོལ་རྒྱུན་གྱི་ལམ་ཁ་ཁོ་ན་ལས་བྱེད་ཀྱི་ཡོད། མི་རྩིས་ཀྱི་གནས་ཚུལ་ལྟར་ན། ས་གནས་འདིའི་ལས་ཀ་བྱེད་མཁན་ཀུན་ནི་རང་ཉིད་ཀྱི་ས་ཞིང་ཡོད་པའི་ཞིང་པ་ཡིན།

 ༢། འཚོ་ཐབས་ཀྱི་ཁྱད་ཆོས། (Livelihood Characteristics) 
འདི་གའི་ཞིང་ལས་ནི་ཚོང་འབྲེལ་ལས་ཀ་ལས་ལྷག་པར་དུ་རང་ཉིད་ཀྱི་འཚོ་བ་སྐྱེལ་ཐབས་ཤིག་ཡིན། དེའི་དོན་ནི་ལོ་ཏོག་རྣམས་གཙོ་བོ་རང་ཉིད་ཀྱི་བཟའ་བཏུང་ལ་མཁོ་བ་ལས་ཁྱབ་རྒྱ་ཆེ་བའི་ཚོང་འབྲེལ་ལ་དམིགས་པ་ཞིག་མིན། སྲོལ་རྒྱུན་གྱི་སོ་ནམ་ལག་ཆ་དང་ཐབས་ལམ་རྣམས་གཙོ་བོ་ཡིན་ནའང་། ཉེ་བའི་ཆར་ལྕགས་རྟ་འཁོར་ལོ་ (Tractors) དང་ཆུ་ལ་སྟབས་བདེ་བཟོས་པ་སོགས་ཀྱིས་ལས་ཀ་བྱེད་སྟངས་ལ་འགྱུར་བ་ཅུང་ཟད་འགྲོ་བཞིན་ཡོད། གྲོང་ཚོ་འདིར་བཟོ་གྲྭ་དང་ཚོང་ལས་ཆེ་གྲས་གང་ཡང་མེད།

 ༣། དཔལ་འབྱོར་ལ་འཕྲད་པའི་དཀའ་ངལ། (Challenges Affecting the economy) 
གནམ་གཤིས་གྲང་ངར་དང་ས་བབ་ཁ་ཐོར་དུ་ཡོད་པའི་རྐྱེན་གྱིས་ཞིང་ལས་ལ་དཀའ་ངལ་ཆེན་པོ་ཡོད། ལོ་ཏོག་སྐྱེ་བའི་དུས་ཡུན་ཐུང་བ་དང་། ཞིང་ཆུ་འདྲེན་པར་གངས་ཆུ་ཁོ་ནར་བརྟེན་དགོས་པས་ཐོན་སྐྱེད་ལ་ཚོད་འཛིན་ཕོག་གི་ཡོད། གནམ་གཤིས་འགྱུར་ལྡོག་གི་རྐྱེན་གྱིས་ཆུ་ཉུང་དུ་འགྲོ་བཞིན་པ་དེས་ཟངས་དཀར་ཁུལ་གྱི་ཞིང་ལས་ལ་ཉེན་ཁ་བཟོ་བཞིན་ཡོད་ལ། འདིས་དཀར་བརྒྱགས་ལའང་ཤུགས་རྐྱེན་ཐེབས་སྲིད། དེ་བཞིན་ཡིག་རྨོངས་སེལ་ཚད་དམའ་བ་དང་ཁྲོམ་རར་འབྲེལ་ལམ་དཀོན་པས་ཞིང་ལས་མིན་པའི་ལས་ཀ་གཞན་བྱེད་པར་དཀའ་ངལ་ཡོད།

 ཡུལ་སྐོར་སྤྲོ་འཆམ་མམ་སྐོར་གཡེང་གི་གོ་སྐབས་གསར་པ།(Emerging Role of Tourism) 
དཀར་བརྒྱགས་ནི་དྷར་ཅ་ནས་དཔའ་གདུམ་བར་གྱི་རྐང་ཐང་འགྲུལ་ལམ་སྟེང་ཆགས་ཡོད་པས། རྐང་ཐང་འགྲུལ་པ་དང་ཡུལ་སྐོར་བ་རྣམས་ངལ་གསོ་ས་ཞིག་ཏུ་གྱུར་ཡོད། ས་གནས་མི་མང་ཁ་ཤས་ཀྱིས་གུར་གྱི་སྡོད་གནས་དང་ཡུལ་སྐོར་བར་ཞབས་ཞུ་བསྒྲུབས་ཏེ་དངུལ་བཟོ་བཞིན་ཡོད། འོན་ཀྱང་ཡུལ་སྐོར་ནི་དུས་ཚིགས་ལ་བརྟེན་པ་དང་མཐུན་རྐྱེན་གྱི་དབེན་པས། ལ་དྭགས་ཁུལ་གྱི་ཡུལ་སྐོར་གྱི་འབབ་ཐོབ་མང་ཆེ་བ་ནི་འགྲོ་ལམ་སྟབས་བདེ་བའི་ས་ཆ་ཁག་ལ་ཐོབ་ཀྱི་ཡོད་པ་ལས་དཀར་བརྒྱགས་ལྟ་བུའི་གྲོང་གསེབ་ཐག་རིང་ལུང་ཁུག་ལ་ཐོབ་ཀྱི་མེད།

 འབྲེལ་ལམ་དང་གཞི་རིམ་མཐུན་རྐྱེན། (Connectivity and Infrastructure) 
དཔའ་གདུམ་ནས་དྷར་ཅ་བར་གྱི་གཞུང་ལམ་ (NPD road) བཟོས་པ་དང་བསྟུན་ནས་འགྲོ་ལམ་སྟབས་བདེ་རུ་ཕྱིན་ཡོད་ཀྱང་། དགུན་ཁའི་དུས་སུ་ལམ་ཁ་བཀག་ནས་འབྲེལ་བ་ཆད་འགྲོ་བས། ཚོང་འབྲེལ་དང་དཔལ་འབྱོར་འཕེལ་རྒྱས་ལ་འགོག་རྐྱེན་བཟོ་བཞིན་ཡོད། མཐུན་རྐྱེན་ཞན་པའི་རྐྱེན་གྱིས་ས་གནས་ཀྱི་ཁྲོམ་ར་ཆུང་བ་དང་། སྨན་བཅོས་དང་ཉེར་མཁོའི་ཅ་ལག་གི་ཆེད་དུ་གྲོང་ཁྱེར་ཆེ་བ་ཁག་ལ་བརྟེན་དགོས་ཀྱི་ཡོད།

 སྐྱེལ་འདྲེན། (Transport) 
​གྲོང་ཚོ་འདིར་གཞུང་སྒེར་གཉིས་ཀྱི་སྤྱི་འཁོར་གྱི་ཞབས་ཞུ་ཡོད། དཀར་བརྒྱགས་ནི་དྷར་ཅ་ནས་དཔའ་གདུམ་བར་གྱི་རྐང་ཐང་འགྲུལ་ལམ་སྟེང་གི་ངལ་གསོ་རྒྱག་སའི་ས་ཚིགས་ཡོངས་གྲགས་ཅན་ཞིག་ཡིན། གང་ལགས་ཤེ་ན། འདི་ནི་ཤིང་ཁུར་ལ་ (Shinkhur La) ལ་བརྒལ་རྗེས་ཀྱི་ཟངས་དཀར་ཁུལ་གྱི་གྲོང་ཚོ་དང་པོ་དེ་ཡིན་པས་རེད། གཟི་བརྗིད་ལྡན་པའི་མགོན་པོ་རང་བྱོན་ (Gonbo Rangjon) གྱི་བྲག་རི་ནི་དཀར་བརྒྱགས་ཀྱི་ལྷོ་ཕྱོགས་སུ་སྤྱི་ལེ་ ༡༢ ཙམ་གྱི་སར་ཆགས་ཡོད། དེ་གར་རྐང་ཐང་འགྲུལ་པ་དང་། ལྕགས་རྟ་བཞོན་མཁན། དེ་བཞིན་སྣུམ་འཁོར་བཏང་ནས་ཡོང་མཁན་རྣམས་ལ་ཞབས་ཞུ་བསྒྲུབ་མཁན་གྱི་གུར་གྱི་སྡོད་གནས་མང་པོ་ཡོད་དོ།།